KOMMISSIONENS FORORDNING (EF) Nr. 86/97 af 20. januar 1997 om gennemførelsesbestemmelser til Rådets forordning (EF) nr. 3066/95 for forvaltningen af et kontingent for hunde- og kattefoder henhørende under KN-kode ex 2309 10 med oprindelse i Ungarn

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi (1), senest ændret ved forordning (EF) nr. 2490/96 (2), særlig artikel 8, og

ud fra følgende betragtninger:

I forbindelse med Europaaftalen mellem Fællesskabet og dets medlemsstater på den ene side og Ungarn på den anden side blev der givet dette land indrømmelser for visse landbrugsprodukter;

som følge af Østrigs, Finlands og Sveriges tiltrædelse har det været nødvendigt at tilpasse indrømmelserne for at tage hensyn til den samhandelsordning, der bestod på landbrugsområdet mellem Østrig og Ungarn; med henblik herpå er der ved ovennævnte forordning (EF) nr. 3066/95 fastsat åbning for 1997 af et autonomt toldkontingent for hunde- og kattefoder i pakninger til detailsalg, henhørende under KN-kode ex 2309 10, med oprindelse i Ungarn; ved indførsel i henhold til kontingentet nedsættes tolden med 80 % af den gældende mestbegunstigelsestold; de i artikel 2 i nævnte forordning omhandlede foranstaltninger bør derfor iværksættes med virkning pr. 1. januar 1997;

der bør fastsættes gennemførelsesbestemmelser for forvaltningen af kontingentet; denne form for forvaltning kræver et snævrere samarbejde mellem medlemsstaterne og Kommissionen, som skal kunne følge udnyttelsen af toldkontingentet og underrette medlemsstaterne herom;

det før fastsættes, at importlicenserne for de pågældende produkter i forbindelse med nævnte kontingent udstedes efter en betænkningstid, og at der i givet fald fastsættes en fælles procentsats for nedsættelse af de ønskede mængder;

det bør især sikres, at produkterne er af ungarsk oprindelse;

de oplysninger, der skal anføres i ansøgningerne af licenserne, bør fastsættes;

for at sikre en effektiv forvaltning af ordningen bør det fastsættes, at sikkerheden for importlicenserne i forbindelse med nævnte ordning fastsættes til 25 ECU pr. ton;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

De i bilaget anførte produkter i KN-kode ex 2309 10, der har oprindelse i Ungarn, og som er omfattet af et toldkontingent for 1997 med nedsættelse af tolden til 20 % af mestbegunstigelsestolden i henhold til bilag I til forordning (EF) nr. 3066/95, kan indføres til Fællesskabet efter bestemmelserne i nærværende forordning.

Artikel 2

Licensansøgninger tages kun i betragtning, hvis de ledsages af originalen af oprindelsesbeviset i form af et EUR.1-varecertifikat, der udstedes eller udfærdiges i Ungarn.

Artikel 3

1. Ansøgninger om importlicens indgives til myndighederne i hver medlemsstat den første arbejdsdag i hver uge inden kl. 13.00 belgisk tid. Licensansøgningerne vedrører mindst 5 tons og højst 1 000 tons produktvægt.

2. Medlemsstaterne sender ansøgningerne om importlicens til Kommissionen pr. telex eller telefax senest klokken 18.00 belgisk tid på dagen for deres indgivelse.

3. Senest den følgende fredag fastlægger Kommissionen, i hvilken udstrækning licensansøgningerne kan imødekommes, og giver medlemsstaterne meddelelse herom pr. telex eller telef.

4. Så snart medlemsstaterne har modtaget Kommissionens meddelelse, udsteder de importlicenserne. Licenserne er gyldige fra den faktiske udstedelsesdato.

5. Den mængde, der overgår til fri omsætning, må ikke være større end den mængde, der er angivet i rubrik 17 og 18 i importlicensen. Tallet »0« anføres derfor i rubrik 19 i licensen.

Artikel 4

For produkter, der skal indføres med nedsat importbelastning som fastsat i artikel 1, indeholder ansøgningen om importlicens og licensen:

a) i rubrik 8 oplysningen »Ungarn«; licensen forpligter til at indføre fra dette land

b) i rubrik 24 en af følgende oplysninger:

- Derecho de aduana reducido un 80 % [Anexo del Reglamento (CE) n° 86/97]

- Nedsættelse af toldsatsen med 80 % (bilag til forordning (EF) nr. 86/97)

- Ermäßigung des Zolls um 80 % (Anhang der Verordnung (EG) Nr. 86/97)

- Ôåëùíåéáêüò äáóìüò ìåéùìÝíïò êáôÜ 80 % [ÐáñÜñôçìá ôïõ êáíïíéóìïý (ÅÊ) áñéè. 86/97]

- 80 % customs duty reduction (Annex of Regulation (EC) No 86/97)

- Droit de douane réduit de 80 % [annexe du règlement (CE) n° 86/97]

- Dazio doganale ridotto dell'80 % [Allegato del regolamento (CE) n. 86/97]

- Met 80 % verlaagd douanerecht (bijlage bij Verordening (EG) nr. 86/97)

- Direito aduaneiro reduzido de 80 % [anexo do Regulamento (CE) nº 86/97]

- Tulli on alennettu 80 prosentilla (liite asetuksen (EY) N:o 86/97)

- Nedsättning av tullsats med 80 % (Bilagan till förordning (EG) nr 86/97).

Artikel 5

Sikkerheden for de i denne forordning fastsatte importlicenser er 25 ECU pr. ton.

Artikel 6

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. januar 1997.

På Kommissionens vegne

Franz FISCHLER

Medlem af Kommissionen

(1) EFT nr. L 328 af 30. 12. 1995, s. 31.

(2) EFT nr. L 338 af 28. 12. 1996, s. 13.

BILAG

Toldsatsen for de mængder, der indføres under den i dette bilag nævnte KN-kode, nedsættes med 80 % i 1997.

>TABELPOSITION>